LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 81.pantu

**“Kancelejas preču piegāde Daugavpils pilsētas domei 2014.gadā”**

identifikācijas numurs **DPD 2014/03**

**Iepirkumu komisijas sēdes protokols Nr.5**

2014.gada 5.februārī

SĒDE NOTIEK Daugavpilī, K.Valdemāra ielā 1, 216. kabinetā

SĒDE SĀKAS plkst. 10.00.

SĒDĒ PIEDALĀS:

|  |  |
| --- | --- |
| Komisijas priekšsēdētājs | Andrejs Kursītis – Daugavpils pilsētas domes izpilddirektors, |
| Komisijas priekšsēdētāja vietniece | Olga Jesse – Daugavpils pilsētas domes lietu pārvaldniece, |
| Komisijas locekļi:PROTOKOLĒ komisijas loceklis:  | Ilga Lauska – Daugavpils pilsētas domes Vispārējās nodaļas vadītāja,Evelīna Ugarinko – Daugavpils pilsētas domes Centralizētās grāmatvedības galvenā grāmatvede,Olga Plēpe – Daugavpils pilsētas domes Vispārējās nodaļas Darbu rīkotāja saimnieciskajos jautājumos,Jurijs Bārtuls – Daugavpils pilsētas domes Juridiskā departamenta Iekšējās inspekcijas nodaļas jurists.  |

Komisijas izveidošanas pamats: Daugavpils pilsētas domes priekšsēdētāja 2014.gada 17.janvāra rīkojums Nr.24.

**Komisijas sēdes darba kārtība:** Lēmuma par uzvarētāju pieņemšana.

**Lēmuma par uzvarētāju pieņemšana**

1.1. Komisijas priekšsēdētājs Andrejs Kursītis paziņo sēdi par atklātu, nosauc komisijas sastāvu un ziņo sēdes darba kārtību.

 1.2. Komisijas priekšsēdētājs A.Kursītis ziņo, ka iepirkumam „Kancelejas preču piegāde Daugavpils pilsētas domei 2014.gadā” (turpmāk – iepirkums) dalību bija pieteikuši astoņi pretendenti: SIA „RIMPEKS KP”, SIA „CENTRUM EUROPA”, SIA „Officeday Latvia”, SIA „LATVIJAS GRĀMATA”, SIA „jo-jo.lv”, SIA „Hermess”, SIA „PRINT & SERVISS” un SIA „TETRA-PLUS RD”.

 1.3. Pretendenti piedāvāja šādu līgumcenu:

|  |  |  |
| --- | --- | --- |
| Nr.p.k. | Pretendents | Piedāvātā līgumcena *euro* bez PVN |
| 5.1. | SIA „RIMPEKS KP” | 17 437,82 |
| 5.2.  | SIA „CENTRUM EUROPA” | 13 555,99 |
| 5.3.  | SIA „Officeday Latvia” | 17 309,38 |
| 5.4.  | SIA „LATVIJAS GRĀMATA” | 13 227,43 |
| 5.5. | SIA „jo-jo.lv” | 16 408,52 |
| 5.6. | SIA „Hermess” | 11 195,69 |
| 5.7. | SIA „PRINT & SERVISS” | 18 166,15 |
| 5.8. | SIA „TETRA-PLUS RD” | 10 272,41 |

 1.4. 2014.gada 3.februāra slēgtā sēdē (prot. Nr.3) iepirkumu komisija izskatīja pretendentu iesniegto dokumentu atbilstību iepirkuma nolikuma prasībām un konstatēja, ka pretendenti SIA „RIMPEKS KP”, SIA „CENTRUM EUROPA”, SIA „Officeday Latvia”, SIA „LATVIJAS GRĀMATA”, SIA „jo-jo.lv”, SIA „Hermess”, SIA „PRINT & SERVISS” un SIA „TETRA-PLUS RD” ir iesnieguši visus Nolikumā noteiktos dokumentus, kuri apliecina pretendentu kvalifikāciju un atbilstību iepirkuma Nolikuma nosacījumiem. Visiem pretendentu iesniegtajiem dokumentiem ir juridisks spēks.

 1.5. 2014.gada 4.februāra slēgtā sēdē (prot. Nr.4) iepirkumu komisija izskatīja pretendentu tehnisko piedāvājumu atbilstību nolikuma tehniskās specifikācijas prasībām un atzina pretendentu SIA „RIMPEKS KP”, SIA „CENTRUM EUROPA”, SIA „Officeday Latvia”, SIA „LATVIJAS GRĀMATA”, SIA „Hermess”, SIA „PRINT & SERVISS” un SIA „TETRA-PLUS RD” tehniskos piedāvājumus par atbilstošiem. Izskatot pretendenta SIA „jo-jo.lv” piedāvājumu iepirkumu komisija konstatēja, ka pretendents tehniskajā piedāvājumā nav ietvēris (nepiedāvā) tehniskās specifikācijas 39.-47. pozīcijā norādītās preces. Tehniskā piedāvājuma 14.pozīcijā pretendents norādījis nepareizu preču skaitu – 400 gab., nevis 4000 gab. kā to nosaka tehniskā specifikācija. Pastāvot šādiem apstākļiem un pamatojoties uz Publisko iepirkumu likuma 2.panta 2.punktu, iepirkuma nolikuma 5.3.5.apakšpunktu, komisija nolēma izslēgt no turpmākas dalības iepirkumā un neizskatīt pretendenta SIA „jo-jo.lv” piedāvājumu.

 1.6. 2014.gada 4.februāra slēgtā sēdē (prot. Nr.4) komisija konstatēja, ka no visiem iesniegtajiem atbilstošajiem piedāvājumiem zemāko cenu piedāvā pretendents SIA „TETRA-PLUS RD”. Komisija nolēma atzīt SIA „TETRA-PLUS RD” par pretendentu, kuram būtu piešķiramas līguma slēgšanas tiesības iepirkumā un pārbaudīt Publisko iepirkumu likuma 8.2 panta piektās daļas 1. un 2.punktā minēto apstākļu esamību attiecībā uz pretendentu.

 1.7. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta piekto daļu ir saņēmis LR Uzņēmumu reģistra 04.02.2014. izziņu Nr.7-3-18047, kas apstiprina, ka pretendentam SIA „TETRA-PLUS RD” nav aktuālu maksātnespējas, likvidācijas procesu, un, ka pretendentam nav apturēta saimnieciskā darbība. Komisijas loceklis ziņo, ka Ministru kabineta noteiktajā informācijas sistēmā ir izdrukājis e-izziņu, kas apliecina ka pretendentam SIA „TETRA-PLUS RD” uz 04.02.2014. nav nodokļu parāda.

 1.8. Ņemot vērā augstāk minēto, pamatojoties uz Publisko iepirkumu likuma 8.2 panta devīto daļu, iepirkumu komisija **nolemj:**

 1.8.1. atzīt par uzvarētāju iepirkumā „Kancelejas preču piegāde Daugavpils pilsētas domei 2014.gadā”, identifikācijas numurs DPD 2014/03 un piešķirt līguma slēgšanas tiesības – **SIA „TETRA-PLUS RD”**, reģ.Nr. 41503031643, juridiskā adrese: Kandavas iela 4-51, Daugavpils;

 1.8.2. uzdot komisijas loceklim J.Bārtulim sagatavot informatīvās vēstules pretendentiem;

 1.8.3. pēc iepirkuma līguma noslēgšanas normatīvajos aktos noteiktajā kartībā publicēt informatīvu paziņojumu par noslēgto līgumu Iepirkumu uzraudzības biroja mājas lapā www.iub.gov.lv un Daugavpils pilsētas domes mājas lapā www.daugavpils.lv.

*Balsojums: 6 balsis “par”, “pret” – nav, “atturas” – nav.*

SĒDE BEIDZAS plkst. 10.11.

Komisijas priekšsēdētājs A.Kursītis

Komisijas priekšsēdētāja vietniece O.Jesse

Komisijas locekļi: I.Lauska

 E.Ugarinko

 O.Plēpe

Protokolē komisijas loceklis J.Bārtuls